Държавен вестник, бр. 91, 2012 г., стр. 23

БРОЙ  91	
Д Ъ Р Ж А В Е Н  В Е С Т Н И К 	
СТР.  23  
(3) За организацията и технологията за 
изпълнение на работите, свързани с под­
държането и ремонта на пътя, лицата по 
чл. 3 разработват и утвърждават писмени 
инструкции.
(4) Периодичността на работите и плани­
рането на дейностите, свързани с поддържа­
нето на пътищата, се определят отделно за 
всяка дейност от превантивното, текущото 
или зимното поддържане с одобрени про­
грами въз основа на извършените оценки.
Чл. 6. При извършване на дейностите, 
свързани с поддържането на пътищата, се 
предвиждат строителни продукти, чиито 
експлоатационни показатели по отношение 
на съществените им характеристики осигу­
ряват изпълнението на изискванията към 
строежите съгласно чл. 169, ал. 1 от Закона за 
устройство на територията (ЗУТ) и отговарят 
на техническите спецификации по смисъла 
на Наредбата за съществените изисквания 
към строежите и оценяване съответствието 
на строителните продукти, приета с Поста­
новление № 325 на Министерския съвет от 
2006 г. (ДВ, бр. 106 от 2006 г.), съответно 
Регламент (ЕС) № 305/2011 на Европейския 
парламент и на Съвета за определяне на 
хармонизирани условия за предлагането на 
пазара на строителни продукти и за отмяна 
на Директива 89/106/ЕИО (ОВ на ЕС, бр. L88 
от 4.4.2011 г.).
Чл. 7. (1) При възникване на аварийни 
ситуации (тежки пътнотранспортни произ­
шествия, снежни бури, лавини, заледявания, 
свлачищни явления, срутвания, изравяния, 
разрушаване на мостови съоръжения и др.) 
се извършват аварийно-възстановителни 
работи с цел осигуряване на безопасността 
на движението, възстановяване на мини­
малното ниво на обслужване по пътищата 
и предпазване на елементите на пътя от 
по-сериозни повреди. 
(2) Превантивната дейност, координаци­
ята и ръководството на аварийно-възстано­
вителните работи в района на бедствието 
се извършват в съответствие със Закона за 
защита при бедствия, ЗУТ и подзаконовите 
нормативни актове и документи за тяхното 
прилагане.
Г л а в а  в т о р а
ВИДОВЕ, ОБХВАТ И ТЕХНОЛОГИЯ НА 
РАБОТИТЕ ЗА ПРЕВАНТИВНО ПОДДЪР­
ЖАНЕ НА ПЪТИЩАТА. ТЕХНИЧЕСКИ 
ИЗИСКВАНИЯ, НОРМИ И ПРАВИЛА
Чл. 8. (1) Превантивното поддържане на 
пътищата включва комплекс от планирани 
и икономически ефективни дейности и стро­
ителни и монтажни работи за съхраняване 
и намаляване на ефекта от стареенето и из­
носването на материалите и конструкциите 
на основните елементи в обхвата на пътя и 
за удължаване на техния експлоатационен 
срок. Превантивно поддържане се прилага 
за елементите на пътя, които са в добро 
техническо състояние и със значителен ос­
татъчен експлоатационен срок.
(2) Превантивното поддържане на пъ­
тищата включва следните основни видове 
дейности:
1. затваряне на повърхностни пукнатини 
по настилката;
2. полагане на повърхностни обработки 
върху трошенокаменни и асфалтови на­
стилки;
3. полагане на нов износващ пласт (пре­
настилане) на трошенокаменни, паважни, 
асфалтови и бетонни настилки;
4. стабилизиране на банкети;
5. укрепване на откоси;
6. дейности, свързани с поддържането 
на елементи на конструкцията на пътните 
съоръжения и принадлежности.
(3) Техническите изисквания, норми и 
правила, както и организацията и техноло­
гията на работите, свързани с превантив­
ното поддържане на пътищата, са съгласно 
приложение № 1.
Чл. 9. (1) Дейностите по чл. 8 се планират 
въз основа на комплексна оценка на със­
тоянието на елементите в обхвата на пътя, 
пътните съоръжения и принадлежности.
(2) Оценката на състоянието на пътната 
настилка се извършва въз основа на следните 
транспортно-експлоатационни показатели:
1. носимоспособност на пътната настилка 
в зависимост от натоварването от движението 
и допустимото максимално огъване;
2. равност на пътното покритие;
3. съпротивление на хлъзгавост (грапа­
вост) на пътното покритие;
4. повреди на пътната настилка.
(3) Комплексната оценка на експлоатаци­
онното състояние на пътните съоръжения и 
принадлежности включва оценка на всеки 
елемент или част с оглед осигуряване на:
1. безопасно, удобно и без ограничение 
провеждане на движението;
2. правилно действие на останалите еле­
менти и на конструкцията;
3. товароносимост (носимоспособност) и 
стабилитет на съоръжението;
4. дълготрайност на останалите елементи 
и на цялото съоръжение.
(4) В комплексните оценки се включват 
констатираните при периодичните провер­
ки повреди и дефекти по отделни части и 
елементи, като се отчитат техният вид, го­
лемината и влиянието им върху безопасност­
та, функционалната пригодност, носещата 
способност и дълготрайността на елемента, 
очакваните рискове и последствията от тях 
в следващите периоди от време и необходи­
мостта от спешното им отстраняване.